नयी दिल्ली । नोटबंदी के बाद कालेधन के साथ ही नये नोट की जमाखोरी करने वालों के विरूद्ध चल रहे अभियान में अब तक 3300 करोड़ रुपये की अघोषित आय का खुलासा हुआ है और 92 करोड़ रुपये के नये नोट जब्त किये गये हैं। आधिकारिक सूत्रों के अनुसार आठ नवंबर की मध्यरात्रि से 500 और एक हजार रुपये के पुराने नोटों का प्रचलन बंद किये जाने के बाद अवैध तरीके से दो हजार रुपये के नोट बदलने या पुराने नोटों को एक स्थान से दूसरे स्थान पर ले जाने के विरूद्ध कार्रवाई की जा रही है। इसी के तहत आयकर विभाग ने आयकर कानून के प्रावधानों के तहत 734 स्थानों पर छापेमारी या जांच पड़ताल की है।